Võrreldes oma eelkäija OneCare-ga (mis kunagi suurt populaarsust ei võitnud ja oli tasuline), on asi tunduvalt paremaks läinud. Mõndagi on küll vähemaks võetud, sh tulemüüri haldus, aga kõik oluline on olemas. Mis mulle väga meeldib, on see, et peale väga mugavat ja kiiret installi ning esmakordset arvuti skännimist ei kavatsegi MSE mind rohkem tülitada. Kui just tõesti asi väga hull ei ole. Mingeid aknakesi lahti ei hüppa, mingeid uuendusi ei palu installeerida, vaid teeb seda ise jne. See ei tee ka arvutit aeglasemaks ja valib oma skännimisaja selle järgi, et arvutiga samal ajal midagi ei tehtaks.  Lisaks on see kõik absoluutselt tasuta.